|  |  |
| --- | --- |
| Dato 18. juni 2021 Til: HovedbestyrelsenSagsbehandler: Ida Marxen Søndergaard, idas@dn.dk, 31193227 | DN logo RGB 11KB |

**Referat af HB-møde d. 4. juni 2021**

* Tid: Fredag d. 4. juni 2021 kl. 13:00 -16:00

Sted: Zoom (<https://danmarksnatur.zoom.us/j/99081212729> Meeting ID: 990 8121 2729)

* Deltagere: Maria Reumert Gjerding, Hans Jürgen Stehr, Jørgen Jørgensen, Knud Erik Hansen, Sebastian Jonshøj (mødeleder), Thorkild Kjeldsen, Peter Esbjerg, Louise H. H. Villumsen, Birgitte Marcussen, Leo Jensen, Lone Søderkvist Kristensen.
* Fra Sekretariatet: Lars Midtiby, Mikkel Havelund, Louise Puck Hansen, Luise Sanderhoff, Emil Nielsen, Søren Mollerup Dawe, Thyge Nygaard (pkt. 3), Anders Vogel (pkt. 4), Henning Mørk Jørgensen (pkt. 4), Signe Skovmand (pkt.4), Jens La Cour (pkt. 4), Thomas Gyldendal Nystrøm (pkt. 4), Rebecca Maria Dahl Jacobsen (pkt. 4), Simon Leed Krøs (medarbejderrepræsentant) og Ida Marxen Søndergaard Nielsen (Ref.)
1. **Hovedbestyrelsens egen tid**
2. **Medlemmer til Danmarks Naturfonds bestyrelse**

Sagsfremstilling: Bestyrelsen i Danmarks Naturfond (DKNF) har drøftet udpegningen af HB-medlemmer til Danmarks Naturfonds bestyrelse. Præsidenten vil orientere HB om DKNF’s overvejelser herom.

HB skal:

* Orienteres om DKNF’s overvejelser.

*Bilag:*

* *Bilag: Intet bilag*

**Konklusion:**

Præsidenten orienterede HB om situationen på Skovsgaard og i Danmarks Naturfond. Der er de seneste år foretaget en række investeringer for at opbygge en grøntsagsproduktion. Selvom der er fremgang at spore i forhold til jordens frugtbarhed, har det vist sig uhyre vanskeligt at opnå rentabilitet i landbruget. Derfor har fonden med støtte fra Den Danske Naturfond og 15. Juni fonden igangsat et stort vildgræsningsprojekt på Skovsgaard der skal forbedre biodiversiteten og skabe grundlag for naturformidling og naturoplevelser. Naturoplevelser og overnatning i naturen er et forretningsområde for fonden der har positive økonomiske perspektiver, men det kræver en fredningsrevision.

Fonden har modtaget en arv, der udbetales senere på året, men fonden er her og nu udfordret på likviditeten.

Præsidenten varslede at punktet om Skovsgaard også vil blive en del af HBs sommerseminar og indstillede at HB indtil videre skabte ro om fondens arbejde ved at vente med at udpege de to nye bestyrelsesmedlemmer.

HB besluttede at afvente udpegning af nye bestyrelsesmedlemmer til Danmarks Naturfond til der er større klarhed om eventuelle ændringer i den fremadrettede drift af Skovsgaard og ser frem til nærmere orientering om situationen.

1. **Drøfte DN’s holdning til biogas**

Sagsfremstilling: HB har ønsket en orientering om den aktuelle status for anvendelsen af biogas i det danske energisystem og om DN’s position i forhold til biogas. Punktet har tidligere været sat på dagsordenen til flere HB møder, men er ikke blevet behandlet pga. tidsmangel på møderne.

HB skal:

* Orienteres om den aktuelle situation samt om DN’s gældende politik på området.

*Bilag:*

* *Ingen bilag*

**Konklusion:**

Sekretariatet orienterede om DN’s holdning til biogas. HB drøftede herefter kort udfordringerne der er forbundet med anvendelsen af biogas.

HB gav udtryk for, at DN’s position i forhold til yderligere udbygning af biogasnettet gerne må skærpes, da klimagevinsten og miljøgevinsten der er forbundet hermed, er tvivlsom.

HB bemærkede også, at DN bør skærpe holdningen til brug af husdyrgødning i biogas, så det ikke bliver et argument for at opretholde en uforholdsmæssig stor husdyrproduktion. HB understregede desuden vigtigheden af at sondre tydeligt mellem biogas fra henholdsvis husdyrgylle og madaffald i DN’s position til biogas.

HB besluttede at bede sekretariatet om at udarbejde et kortfattet notat, der sammenfatter de vigtigste punkter i forhold til HB’s diskussion om biogas.

1. **Aktuelle sager**
* **Orientering om muslinge-sagen**

Sagsfremstilling:

Sekretariatet har i fællesskab med Limfjordsnetværket v. John Clausen/Thorkild Kjeldsen igangsat en indsats for at lægge pres på fiskeriministeren og relevante ordfører i forhold til at stoppe tilladelser til muslingeopdræt i Limfjorden pga. den mangelfulde forvaltning og fraværet af overordnet planlægning på området. Præsidenten og Thorkild orienterer om status for indsatsen.

HB skal:

* + Orienteres om indsatsen i sagen.

*Bilag:*

* + *Bilag 4.1 Indlæg i pressen fra Limfjordsafdelingen samt svar fra fiskeriministeren*
	+ *Bilag 4.2 Punkter fra Marias møde med fiskeriministeren 6. april (fortrolig)*
	+ *Bilag 4.3 Plan for den videre vej frem (fortroligt)*

**Konklusion:**

Thorkild Kjeldsen orienterede om de nuværende problematikker forbundet med muslingeopdræt i Limfjorden samt status for DN’s indsats i den forbindelse. Præsidenten har bl.a. været i dialog med fiskeriministeren og der er planlagt et lokalt valgmøde hvor sagen tages op d. 30. august 2021.

Sekretariatet orienterede om sekretariatets kommunikations- og politiske indsats i forbindelse med sagen. Sekretariatet oplyste, at man efter sommerferien igen vil gøre status på indsatsen og planlægge den videre vej frem i samarbejde med Limfjordsafdelingerne.

HB drøftede sagen kort. HB bemærkede, at musling-sagen er et godt eksempel på hvordan lokalafdelinger og sekretariat kan samarbejde med udgangspunkt i en konkret lokal sag. HB bemærkede desuden, at det kan overvejes at bruge sagen som afsæt for en større national indsats hvor der sættes fokus på problemstillingen om manglende overordnet planlægning af de kystnære områder på havet i forbindelse med muslingeopdræt.

* **Orientering om KV21 indsats**

Sagsfremstilling: Sekretariatet giver en kort status for arbejdet med indsatserne der er planlagt i forbindelse med kommunalvalg 2021.

HB skal:

* Orienteres om status for arbejdet

*Bilag:*

* *Intet bilag*

**Konklusion:**

Sekretariatet orienterede om DN’s indsats i forbindelse med kommunalvalget.

HB takkede for orienteringen og roste de mange gode elementer i den planlagte indsats. Det blev bemærket, at det vil være hensigtsmæssigt fremadrettet at modtage skriftlig orientering forud for HB-møderne, så diskussion kan blive mere kvalificeret.

HB drøftede sekretariatets oplæg til kommunalvalgkampagnen og HB havde en række kommentarer til kampagneoplægget.

Oplysninger om den planlagte kampagne i forbindelse med KV21 er fortrolig hvorfor punktet ikke refereres yderligere.

* **Orientering om Giftfri Have Version 2**

Giftfri Have Version 2 lanceres primo juni som et nyt nationalt projekt med fokus på vilde haver. Projektleder Simon Leed Krøs fra sekretariatet fortæller om det nye 3-årige projekt, samarbejdspartnere, inddragelse af afdelinger samt potentiale i forhold DKVILD konkurrencen.

HB skal:

* Orienteres om status for arbejdet

*Bilag:*

* *Intet bilag*

**Konklusion:**

Sekretariatet orienterede om projektet ”Slip haven fri!”, der lanceres med Rema1000 som partner. HB takkede for orienteringen. HB spurgte ind til overvejelserne bag, at der ikke indgår et krav om stop for kunstgødning i de tilmeldte haver samt forholdet, at der ikke er mange haver, der har gamle træer. Sekretariatet er opmærksom på problemstillingen i forhold til gamle træer, men vil gerne fremhæve betydningen af de gamle træer. Sekretariatet er også opmærksom på problemstillingen omkring kunstgødning og har det været i dialog med Rema1000 om dette, hvorefter man er landet på en anbefaling om ikke at bruge kunstgødning i stedet for at gøre det til et krav.

* **Orientering om Den Grønne Sommerhøjskole**

Sagsfremstilling:Det blev gennem strategiprocessen på VoresDN.dk tydeligt, at de i unge i DN ønsker at skabe et fællesskabsorienteret og åbent forum hvor de kan dele tanker og erfaringer samt få nye input til hvordan man sammen kan drive den grønne omstilling frem. Sekretariatet har sammen med DN Ung arbejdet med idéen og resultatet er Den Grønne Sommerhøjskole, som afvikles for første gang d. 16. – 20. august 2021 på Skovsgaard for 50 unge mennesker ml. 18-30 år.

HB skal:

* Orienteres om arbejdet med Den Grønne Sommerhøjskole

*Bilag:*

* *Intet bilag*

**Konklusion:**

Sekretariatet orienterede om Den Grønne Sommerhøjskole. Ideen er udsprunget af debat på VoresDN.dk som del af strategiprocessen og visionen om, at DN skal være et vedkommende fællesskab for unge. HB udtrykte stor begejstring for arbejdet og gav stor cadeau for indsatsen.

1. **Evt.**

**Konklusion:**

Der blev ikke taget emner op under dette punkt.

**HB's rullende arbejdsplan**

HB-seminar fredag d. 11.-12. juni

Drøfte nye styringsmodel, herunder kobling mellem den nye AP model og det nye ISOBRO budget

Drøfte overordnede prioriteringer i kommende AP2022

Drøfte ekstern inddragelse af faglighed ud fra oplæg fra de faglige udvalg

Evaluere HB’s møde- og arbejdsform

Orientering om DN’s plads i diverse udvalg, råd og nævn

HB-møde fredag d. 27. august

Beslutte opdateret budget 2021 på basis af halvårsregnskab

Drøfte halvårsstatus for AP

Beslutte prioriteringer, rammer og proces for AP2022 (første udkast)

Drøfte indhold på efterårets REP-møde

Evaluere frikøb af vicepræsident og beslutte indstilling /høring af OU

Drøfte evt. videreførelse af Biodiversitet.Nu

Drøftelse af DN’s engagement i arbejdet med Biodiversitetskonventionen

Drøftelse af DN’s engagement i den internationale klimadagsorden

Orientering om valg af digital bestyrelsesplatform

Møde med bestyrelsen i Danmarks Naturfond

HB-møde fredag 1. oktober

Beslutte HB’s forslag til AP2022 (andet udkast)

Beslutte HB’s møde- og arbejdsplan 2022

Beslutte retningslinjer for modtagelse af jordbesiddelser

HB-møde onsdag 3. november

Beslutte opdateret budget 2021 på basis af kvartalsregnskab

Beslutte HB’s holdning til eventuelle dagsordensforslag

Beslutte stemmeanbefaling til ændringsforslag til AP2022

Orientering om sekretariatets arbejde med medlemsbladet Natur & Miljø

REP-møde fredag-lørdag 20.-21. november

Naturpolitisk debat med udgangspunkt i præsidentens naturpolitiske beretning

Beslutte Aktivitetsplan og Budget 2022

HB-møde fredag 10. december

Eventuel opfølgning på efterårets REP-møde

Julehygge